Wicked (elokuva)

Wicked (elokuvan otsikossa Wicked: Osa I, ) on vuonna 2024 julkaistu musiikkifantasiaelokuva, jonka on ohjannut Jon M. Chu. Se on samannimiseen musikaaliin perustuva elokuvasovitus, joka pohjautuu vuoden 1995 ja puolestaan L. Frank Baumin "Ihmemaa Oz" -romaaneihin.
Elokuva kattaa musikaalin ensimmäisen näytöksen. Sovitus päätettiin jakaa kahteen osaan, jotta juonenkäänteitä ei tarvitsisi karsia ja hahmojen tarinoita sekä suhteita voitaisiin syventää. Elokuvan pääosissa nähdään Cynthia Erivo, Ariana Grande, Michelle Yeoh, Jeff Goldblum, Jonathan Bailey, Ethan Slater, Marissa Bode, Bowen Yang, Bronwyn James, Keala Settle ja Peter Dinklage. Tapahtumat sijoittuvat Oz-maahan aikaan ennen "Ihmemaa Oz" -tarinan tapahtumia ja seuraavat Elphabaa, tulevaa Lännen ilkeää noitaa, sekä hänen ystävyyttään opiskelutoverinsa Glindan kanssa.
Wicked sai ensi-illansa Yhdysvalloissa ja Suomessa 22. marraskuuta 2024. Elokuva sai positiivisen vastaanoton kriitikoilta. American Film Institute nimesi sen yhdeksi vuoden 2024 kymmenestä parhaasta elokuvasta. Elokuva sai kymmenen Oscar-ehdokkuutta, joista se palkittiin parhaan puvustuksen Oscarilla (Paul Tazewell) ja parhaan lavastuksen Oscarilla (Nathan Crowley ja Lee Sandales). 
Elokuvan jatko-osa, "", on suunniteltu julkaistavaksi 21. marraskuuta 2025.
Juoni.
Galinda Upland (Ariana Grande) on kaikkien rakastama, itserakas ja koulunsa suosituin tyttö. Hänen elämänsä muuttuu kertaheitolla kun kouluun saapuu opiskelemaan Elphaba Thropp (Cynthia Erivo), vihreäihoinen sulkeutunut tyttö, josta tulevaisuudessa tulee Lännen ilkeä noita. 
Wicked kertoo Elphaba ja Glindan odottamattomasta ystävyydestä sekä sen seurauksista, jotka muuttavat koko Ozia pysyvästi.
Näyttelijät.
Suomenkielisessä versiossa esiintyvät myös Carla Rindell, Helmi Kallio, Iina Salin, Jenni Lambert, Juho Karppinen, Jukka Voutilainen, Julius Nuora, Kosmo Salminen, Kuura Rossi, Liisa Ahonen, Marikki Leivo, Markus Degerman, Miiko Toiviainen, Mikko Renfors, Mirka Laurila, Nea Arvila, Pinja Hanski, Roope Saarelma, Rosanna Jolkkonen, Saana Norra, Viola Käki ja Vuokko Hovatta. 
Suomenkielisen version kuorossa laulavat Heljä Heikkinen, Katja Aakkula, Kia Laitakari, Nina Tapio, Aleksi Aromaa, Joel Bonsdorff ja Pekka Kuorikoski. 
Suomenkielisen version on ohjannut ja äänittänyt Magnus Axberg ja kääntänyt Marko Hartama. Dubbauksen käännös perustuu näyttämömusikaalin suomennokseen, jonka käänsivät Sami Parkkinen (laulut) ja Liisa Ryömä (dialogi). Dubbauksen studio oli Eurotroll.
Tuotanto.
Kuvaukset.
Kuvaukset järjestettiin "Sky Studios Elstree" -studiokompleksissa Borehamwoodissa, Englannissa. Harjoitusten ilmoitettiin alkavan elokuussa ja varsinaisen kuvauksen marraskuussa vuonna 2022. Viimeisten kuvauksten oli suunniteltu tapahtuvan vuoden 2023 huhtikuun ja heinäkuun välisenä aikana, mutta ne keskeytettiin Hollywoodin näyttelijöiden lakon vuoksi. Kuvaukset jatkuivat 24. tammikuuta 2024 ja päättyivät 26. tammikuuta.
Musiikki.
Elokuvamusiikin on säveltänyt Stephen Schwartz, Greg Wells ja Stephen Oremus, sekä musiikin esittää Lontoon sinfoniaorkesteri. Elokuvan soundtrack-albumi julkaistiin 22. marraskuuta 2024. Elokuvan instrumentaalisen taustamusiikin ovat säveltäneet Schwartz ja John Powell, ja se julkaistiin 6. joulukuuta 2024.
Vastaanotto.
Arvosteluja.
Elokuva sai pääosin positiivisen vastaanoton kriitikoilta, jotka kehuivat Chun ohjausta, näyttelijäsuorituksia sekä lavasteita ja puvustusta. American Film Institute nimesi elokuvan yhdeksi vuoden 2024 kymmenestä parhaasta elokuvasta. Elokuva sai kuitenkin osakseen myös kritiikkiä. Elokuvaa kritisoitiin esimerkiksi sävynvaihdosten kömpelyydestä ja autoritaarisuusteemojen epäonnistuneesta käsittelystä.
Rotten Tomatoes -sivuston mukaan 354 arvostelun perusteella kriitikoiden arvosteluista 88 prosenttia oli myönteisiä. Arvosteluja keräävän Metacritic-sivuston mukaan 63 arvostelun perusteella laskettuna kriitikoiden arvosteluista 73 prosenttia oli myönteisiä.
Palkinnot ja ehdokkuudet.
Elokuva sai neljä Golden Globe-palkinnon ehdokkuutta.